*Za ostale upotrebe, v. Orah (razvrstavanje).*

**Orah** (makedonski: *Орах*) ili **Suv Ora** kako ga sami stanovnici zovu je selo u Republici Makedoniji, 
od 113 stanovnika

Ono administrativno podpada pod Opštinu Staro Nagoričano a leži u mikroregiji Sredorek. 
Većina današnjih malobrojnih stanovnika su pravoslavni Makedonci koji se bave stočarstvom i ratarstvom.

Geografske karakteristike
-------------------------

Orah leži udaljen oko 20 km istočno od grada Kumanova, 1 km sjevernije od magistralnog puta Kumanovo - Ćustendil. 
Teritorij sela je brdovit, to su uglavnom južni obronci planine Kozjak, južno od sela protiče 
Kriva Reka.u koju se sliva većina dolova.

Seoske mahale (Kamenitica, Suljevac, Suv Dol, Dodanci, Došljaci) leže od 550 do 617 metara nadmorske visine, 
dok se iznad samog sela sa sjeveroistočne strane uzdižu vrhovi od preko 900 m (Ovčarev grob 982, Nepci 938, Velja strana 811)
Orah graniči sa teritorijem sela Oblavce, Kanarevo, Aljince, Drenak, Ruđince, Stracin i Dovezence.

Historija
---------

Orah se prvi put spominje u turskom defteru iz 1519. kao naselje od 39 domaćinstava i to svih kršćanskih. 
U slijedećem turskom popisu napravljenom 1573. imalo je 79 domaćinstva (od toga je samo 1 bilo muslimansko).

Krajem 19. vijeka Orah je selo od 760 stanovnika u kumanovskoj kazi, od kojih su svi kršćani

Crkva sv.Georgija i sv.Nikole
Za Prvog svjetskog rata i bugarske okupacije Orah je postao sjedište istoimene opštine, tad je 
imao 615 stanovnika.

Znamenitosti i atrakcije
------------------------

*Glavni članak: Manastir Karpino*
Najveća znamenitost mjesta je Manastir Karpino koji se nalazi na brdu iznad sela, podignut 1592. od kad datiraju najstarije freske.

U samom centru sela nalazi se mala kamena dvobrodna crkvica sa trostranim apsidama na istočnoj strani 
posvećena dvojici svetaca Svetom Georgiju i seoskom patronu Svetom Nikoli, tako da je
i unutrašnjost strogo podjeljena između ta dva sveca. Po arhitekturnim elementima (slijepe arkade povezane pilastrima) se pretpostavlja da je podignuta krajem 16. ili početkom 17. vijeka.

U Manastiru Karpino se od 2002. održava svake godine u augustu međunarodna likovna 
kolonija.

Izvori
------

1. 1 2  „*Население*" (makedonski). Општина старо нагоричане. Arhivirano iz originala na datum 2015-03-05. Pristupljeno 17. 11. 2014.
2. 1 2  „*Selo Orah - Suv Ora*" (makedonski). Sazdo Vasilkov Cesmadziski. Arhivirano iz originala na datum 2015-04-02. Pristupljeno 17. 11. 2014.
3. ↑  „„Македония. Етнография и статистика"" (bugarski). Васил Кънчов. София, 1900. str. 216. Pristupljeno 17. 11. 2014.
4. ↑  „*Манастир Карпино*" (makedonski). Општина старо нагоричане. Arhivirano iz originala na datum 2015-03-05. Pristupljeno 18. 11. 2014.
5. ↑  „*Двојна црква Сув орах*" (makedonski). Општина старо нагоричане. Arhivirano iz originala na datum 2015-03-05. Pristupljeno 18. 11. 2014.
6. ↑  „*Ликовна колонија „Карпино 2010" во село Орах*" (makedonski). Журнал МК. Arhivirano iz originala na datum 2016-03-04. Pristupljeno 18. 11. 2014.

Vanjske veze
------------

***Orah (Makedonija)*** na Wikimedijinoj ostavi

* Monografija Selo Orah - Suv Ora (Sazdo Vasilkov Česmadžiski) Arhivirano 2015-04-02 na Wayback Machine-u ()

  


| p • r • uNaseljena mesta opštine Staro Nagoričane |
| --- |
| **Staro Nagoričane** • 
Algunja • 
Aljince • 
Arbanaško • 
Bajlovce • 
Breško • 
Bukovljane • 
Vojnik • 
Vragoturce • 
Vračevce • 
Dejlovce • 
Dubočica • 
Dobrača • 
Dragomance • 
Drenak • 
Žegljane • 
Željuvino • 
Kanarevo • 
Karlovce • 
Kojince • 
Kokino • 
Miglence • 
Makreš • 
Malotino • 
Mlado Nagoričano • 
Nikuljane • 
Oblavce • 
Orah • 
Osiče • 
Pelince • 
Puzajka • 
Ramno • 
Ruđince • 
Stepance • 
Strezovce • 
Strnovac • 
Cvetišnica • 
Cvilance • 
Čelopek |